Ons waardeer nie wat ons het nie tot dit weg is. Vryheid is so. Dis soos lug. As jy dit het, kom jy dit nie agter nie.
Ek sou eerder ’n masjien wou uitgevind het wat mense kon gebruik en boere met hul werk gehelp het, soos ’n grassnyer
Die pragtige Katedraal van Christus die Verlosser is ná die Russiese Rewolusie deur Stalin laat sloop om plek te maak vir ’n Paleis van Sowjets. Bouwerk is onderbreek weens ’n tekort aan geld, die uitbreek van oorlog en oorstromings deur die nabygeleë Moskwa-rivier. Die terrein is later omskep in die wêreld se grootste opelugswembad.
’n Kunstenaarsvoorstelling van die Pluto-planeetstelsel vanaf een van die stelsel se kandidaatmane. Pluto is die groot skyf regs in die middel. Charon, die enigste bevestigde maan, is die kleiner skyf net regs van Pluto en die ander kandidaatmaan is die helder kol links op die foto. – GEBRUIK
Die Messier-katalogus is ’n lys voorwerpe in die ruimte wat deur die Franse sterrekundige Charles Messier opgestel is van voorwerpe wat soos komete lyk, maar dit nie is nie om sy soektog na komete te vergemaklik.
Die Bengaalse kat is ’n relatief nuwe hibridiese huiskatras wat ’n kruising is tussen ’n huiskat en Asiatiese luiperdkat (Prionailurus bengalensis). Hulle het die kleurpatroon en lyf van ’n wilde kat, maar die sagte geaardheid van ’n huiskat, mits hulle minstens drie geslagte verwyder is van die oorspronklike luiperdkat.
Die Sultan Ahmet-moskee, beter bekend as die Blou Moskee, kry sy bynaam van die blou teëls waarmee dit binne versier is. Sy buitekant is wit.
Dit is ’n Christelike gebedeboek wat gewild was in die Middeleeue. Elke boek met sy sierskrif is uniek in die een of ander opsig, maar die meeste bevat soortgelyke tekste, liturgiese gebede (getye) en psalms. In baie boeke is min sierskrif gebruik, net aan die begin van psalms en gebede, maar dié wat vir die rykes gemaak is, was besonder ryklik versier, met volblad-miniatuurskilderye. (Foto: ’n Getyboek uit omstreeks 1410, Parys.)
Dit is ’n alfabet uit die vroeë Middeleeue wat hoofsaaklik gebruik is om Oud-Iers te skryf. Dit word ook soms die "Keltiese boomalfabet" genoem omdat simbole na bome genoem is.
Dit is die moderne skryfstelsel wat gebruik word vir Divehi, die amptelike taal van die Maledive. Tana het eienskappe van beide ’n abugida (’n soort lettrgreepskrif) en ’n alfabet (alle klinkers word geskryf). Die konsonante is afgelei van Arabiese syfers en die klinkers van leestekens wat Arabiese klinkers aandui. Die ortografie daarvan is hoofsaaklik fonemies.
Dit is ’n internasionale standaard vir die kodering van binêre kodes na grafiese tekens en simbole, vergelykbaar met die ASCII-standaard. Die standaard word onderhoud deur die Unicode-konsortium.